Šef Atlantica Tedeschi i ministar financija Marić u petak stižu u Podravku

Porezna reforma i njezini učinci na gospodarstvo bit će u petak glavna tema velike konferencije koju u Koprivnici organiziraju Večernji list i Podravka.

Na konferenciji sudjeluju ministar financija Zdravko Marić, predsjednici uprava Podravke i Atlantica Marin Pucar i Emil Tedeschi te glavni financijaši uprava Podravke i Adris grupe Davor Doko i Marko Remenar.

Posebnu prezentaciju o poreznoj reformi održat će i Hrvoje Šimović sa zagrebačkog Ekonomskog fakulteta.

Konferencija „Hrvatska kakvu trebamo: Porezna reforma iz perspektive gospodarstva – godinu dana poslije“ počinje u 10 sati u poslovnoj zgradi Podravke.

“Nakon vrlo uspješne konferencije koja se održala prije točno godinu dana u sjedištu Podravke, gdje se raspravljalo o nužnim promjenama u poreznoj politici u cilju stvaranja poticajnijeg poduzetničkog okruženja, Večernji list u suradnji s Podravkom i ove godine organizira konferenciju posvećenu efektima i očekivanjima od nadolazećih mjera porezne politike”, naveli su organizatori.

Objava Šef Atlantica Tedeschi i ministar financija Marić u petak stižu u Podravku pojavila se prvi puta na Danica.hr.